CONSILIUL LOCAL AL MUNICIPIULUI CRAIOVA

 

 

HOTĂRÂREA NR. 124
     

 

 

 Consiliul Local al Municipiului Craiova, întrunit în şedinţa ordinară din data de 28.08.2008;

 Având în vedere raportul nr.115058/2007 întocmit de Direcţia Proiecte, Programe de Dezvoltare Tehnică şi Investiţii prin care se propune modificarea tarifelor pentru activitatea de întreţinere şi reparare străzilor cu îmbrăcăminte din pavaj de piatră brută din Municipiul Craiova şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008; 

În conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003 şi Hotărârii Guvernului nr.955/2004 privind aprobarea reglementărilor cadru de aplicare a acesteia;

Potrivit Hotărârii Consiliului Local al Municipiului Craiova nr.199/2006 privind aprobarea Caietului de sarcini referitor la desfăşurarea activităţii de întreţinere şi reparare străzilor cu îmbrăcăminte din pavaj de piatră brută din Municipiul Craiova;

În temeiul art.36 alin.2 lit. d coroborat cu alin.6 lit. a, pct.13 şi art. 45 alin.1 din Legea nr.215/2001 privind administraţia publică locală, republicată;

 

 

HOTĂRĂŞTE:

 

Art.1.  Se aprobă modificarea tarifelor pentru activitatea de întreţinere şi reparare a  străzilor cu îmbrăcăminte din pavaj de piatră brută din Municipiul Craiova, aprobate prin Hotărârea Consiliului Local al Municipiului nr. 253/2007, conform anexei care face parte integrantă din prezenta hotărâre. 

Art.2.  Pe data prezentei hotărâri, îşi încetează efectele Hotărârea Consiliului Local al Municipiului Craiova nr.348/2007.

Art.3.  Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii, Direcţia Servicii Publice şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

